醉翁吟
作者：梅堯臣
朝代：宋

paragraphs: 翁來，翁來，翁乘馬。
何以言醉，在泉林之下。
日暮煙愁谷暝，蹄聳足音響原野。
月從東方出照人，攬暉曾不盈把。
酒將醒，未醒又挹玉斝向身瀉，翁乎醉也。
山花炯兮，山木挺兮，翁酩酊兮。
禽鳴右兮，獸鳴左兮，翁䫥鵝兮。
蟲蜩嚎兮，石泉嘈兮，翁酕醄兮。
翁朝來以暮往，田叟野父徒倚望兮。
翁不我搔，翁自陶陶。
翁捨我歸，我心依依。
博士慰我，寫我意之微兮。